KBHFF-gruppe

=OM=

En KBHFF-gruppe eller bare en gruppe i KBHFF-termer er - udover at være en gruppe i almindelig forstand - et **organ** i KBHFF, som har arbejdsopgaver, der ikke nødvendigvis behøver at foregå om onsdagen. Modsætninger til grupper i KBHFF-termer er **teams og laug**. Teams og laug har arbejdsopgaver, der er en del af grøntsagsdistributionen, -salget og -formidlingen om onsdagen.

=De forskellige grupper i KBHFF=

Der er tre typer grupper i KBHFF: **arbejdsgrupper**, **projektgrupper** og **ressourcegrupper**. Arbejdsgrupper sikrer den **fælles** drift af foreningen, og de arbejder året rundt, år efter år, med opgaver der primært har med driften at gøre. Projektgrupper arbejder primært med udvikling af foreningen, og de arbejder så at sige fra A til B, med en startdato og en slutdato og et helt konkret mål. Når et projekt har nået sit/sine mål, opløses gruppen, eller den finder på et nyt projekt.

Alle grupper i KBHFF kan inddeles i **fælles og lokale**, samt **essentielle og løse**. De fælles grupper har opgaver, der går på tværs af lokalafdelingerne. Hvorimod de lokale grupper har opgaver, det kun vedrører lokalafdelingen. De essentielle grupper har vi i fællesskab på generalforsamlinger eller andet stormøde besluttet, at vi skal have i foreningen. De løse grupper har vi ikke truffet en fælles beslutning om, at vi skal have - de er mere bare opstået af sig selv.

=KBHFF-gruppernes formål, funktion og roller=

Alle de essentielle arbejdsgrupper har et fast formål, en funktion i foreningen, samt en række fastlagte arbejdsopgaver. Gruppens formål skrives i en sætning, der forsøger at fange essensen af gruppens rolle i foreningen. Gruppens funktion i foreningen kan ses som det fælles ansvarsområde eller de fælles ansvarsområder, som hele gruppen samlet har ansvar for. Roller i grupperne er tilknyttet ét bestemt ansvarsområde. Hver rolle har specifikke opgaver, og er typisk, men ikke altid, uddelegeret til ét bestemt medlem i gruppen. For forskellige roller er der forskellig forventet engagementsniveau for. I grupperne er der behov for medlemmer med vidt forskellige evner, og derfor er der for de essentielle grupper beskrevet hvilke kompetencer, der er gode at have. Det er vigtigt at bemærke, at man ikke behøver at have de kompetencer - de vigtigste er altid viljen og gejsten.

media type="custom" key="28981899"